text: Týsdagin vóru tvey ferðslumál á skrá. Í báðum førum var talan um rúsdrekkakoyring. Í fyrra málinum var ein maður ákærdur fyri at hava koyrt við eini promillu upp á 1,35. Maðurin fekk í Føroya Rætti eina sekt og bleiv frákendur rættin at koyra bil í 3 ár. Dómurin bleiv staðfestur av Landsrættinum. Í seinna málinum var ein maður ákærdur fyri at hava koyrt ávirkaður av rúsdrekka tvær ferðir við eini promillu uppá ávikavist 2,47 og 2,45. Harumframt var maðurin ákærdur fyri í trimum førum at hava koyrt uttan at hava rætt at koyra bil. Maðurin var eina ferð áður dømdur fyri rúsdrekkakoyring. Maðurin var í Føroya Rætti dømdur 60 daga treytaleysa fongsulsrevsing, eina sekt og bleiv frákendur rættin at koyra bil í 10 ár. Eystari Landsrættur staðfesti dómin við tí broyting, at rætturin at koyra bil var frákendur í átta ár. Mikudagin vóru eisini tvey revsimál á fyri í Landsrættinum. Fyrra málið snúði seg um stuldur og samlegu við barn undir 15 ár. Ein maður var í Føroya Rætti dømdur eitt árs fongsulsrevsing, av hesum vóru tríggir mánaðir treytaleysir, meðan níggju mánaðir vóru treytaðir við treyt um m.a. samfelagstænastu. Landsrætturin broytti dómin, soleiðis at revsingin upp á eitt árs fongsul í síni heild bleiv treytaleysur. Seinnapartin mikudagin viðgjørdi Landsrætturin eitt mál um innsmugling av uml. 10 kg. av hashi til Føroya. Tveir menn vóru í Føroya Rætti dømdir ávikavist eitt ár og fimm mánaða fongsul og eitt ár og tríggjar mánaða fongsul. Landsrætturin staðfesti dómin, tó soleiðis at revsingin hjá tí eina var sett niður til eitt ár og fýra mánaðir.Hósdagin vóru eisini tvey mál á skrá. Í fyrra málinum, sum var eitt mál um harðskap, bleiv kæran tikin aftur. Tá ein kæra verður tikin aftur, verður dómurin hjá Føroya Rætti endaligur. Seinna málið snúði seg um rúsdrekkakoyring. Førarin hevði eina promillu upp á 1,43. Dómurin í Føroya Rætti var sekt og frákenning av rættinum at koyra bil í trý ár. Eystari Landsrættur staðfesti dómin.Eystari Landsrættur verður aftur í Føroyum 6. november til 17. november 2023.
text: #000004
text: Fíiggjarlógin avspeglar máttloysi hjá samgonguni
text: #000012